Osbeckia lanata

Ti Osbeckia lanata ket ti agsabsabong a mula inti henero ti Osbeckia. Daytoy ket patneng kadagiti bantay ti akin-abagatan a Sri Lanka.

Ti Osbeckia lanata Alston. ket sinonimo iti Osbeckia buxifolia var. minor Thwait. ken Osbeckia walkeri var. becketii Triana.

Deskripsion 
Daytoy ket addaan iti bassit nabalangatan a bulbulong iti baetan ti arinduyog ken nabussog iti sukog. Ti kangatuan a parte ti bulong ket nalennekan bassit iti ungto ken addaanda kadagiti nagtimbukel a batayan. Dagitibulong ket aglaon kadagiti tallo a nangruna a nalennekan ng urat manipud iti batayan; ti sirok dagitoy ket aglaon kadagiti atiddog a kayumanggi a dutdot. Ti puon ti kayo ket adu ti sangana. Ti tuktok ket nadalumpinas. Dagiti ungkay ket addaan kadagiti adu a de lana; Dagiti sabong ti mula ket adi ken nabaknang a lusiaw. Dagiti bractea ket kasla bulong, addaan kadagiti maralabbasit-kayumanggi a dutdot, bugbugtong wenno kadagiti grupo ti tallo, ken naipatugaw. Kapsula dagiti bunga.

Ekolohia 
Mabirukan daytoy iti sirok ti bakir ti bantay. Ti kita ti espesimen ket innal aidi babaen ti GHK Thwaites idi 1853 iti kangato iti 2,134 m. Dagiti sitio a nakairehistruan ti mula para iti Flora of Ceylon idi Pebrero ken Marso 1977 ket addada pay iti nangato nga altitud, iti baetan ti 1,980 m iti bakras ti balisongsong ti Pantok ni Adan ken iti asideg ti Dissuor Galagama nga asideg iti pagbeddengan a pagbaetan Probinsia Sentral ken Probinsia ti Sabaragamuwa ti Sri Lanka, ken 2,225 m ken 2,286 m, iti ad-adayo nga amianan iti pagbeddengan a pagbaetan ti Probinsia ti Madhyama ken Probinsia ti Uva.

Dagiti nagibasaran

Dagiti akinruar a silpo 
 http://plants.jstor.org/specimen/fi004717?history=true

lanata